Document ID: /roh_data/filtered/fineweb-2-filterrobots_roh.jsonl.gz/61329

|Questa pagina è stata trascritta e formattata, ma deve essere riletta.|
|198||Jacum Ritter|
sentimaint, in seis aigen cour, in sia aigna persvassiun la meldra sottisfatiun. Il Cél non pô maunquer al — merit da seis bainfar, da fellicitar ils dits da sià vita terrestra, et della far esser — eternamaing beada nella vita eterna.
Meis convaschins l’edifici ais fat, nossa visnaunqua posseda huossa üna chasa da scola, [f. 6v] il prüm pass tiers lameglioraziun ais fat, eir nuss gain gradualmaing inavaunt vers medema. Ma que non ais avonda con labitaziun fata, — que non ais avonda — da bellas stüvas da scola: que voul eir qualchedün chi con àmur et dilligenza derassa clereza nel intern dells iffaunts, que voul chi sajen buns — magisters, pür alura survang nossa chasa da scola seis veritabil nom — pür alura ais ella da grand interress.
Dimena con quell’intenziun da vœglair con — vossa dilligenza et amur — sdruvaigler sü la vœgla & [f. 7r] amur pro limprender, dels iffaunts: entrat vuss magisters in quaista bramada chasa da scola — et exclamà incunter à genituors, chi posseden infaunts madürs pro la cultivaziun il dit da christus: „Laschai ils pitschens infaunts gnir pro mai et non ils dosterai, perche da tals ais il reginam del Céls!“Ma alura sco vairs magisters lavurà con amur, zelli et fideltà vi ala nœbillitatiun dell’intellet da voss sculers; — instruils et exercitals in las necessarias cognoschenschas et abillitats, et intraguidáls pro tuot bœn.
Ils magisters non lavuren be per il scopo del stadi [f. 7v] dimpersai eir per il scopo della Baselgia; els non dessen ils adels confidats ifaunts instruir solum nellas necessarias cognoschenschas per lexterna vita, dimpersai eir ils condüer pro la maggiorità del christianaivel comember della comunità; els sun agiüdands de minister nella comunità, et dessen esser tals tras lur instructiun et tras lur vita. Ils magisters sun giardiniers, ala chüra dels quals principalmg las pü Zartias plauntetas sun afidadas, infina cha ellas sun usche inavant [f. 8r] fortifichadas per podair gnir expossadas al vent et alas ondas, non las conserven els della mortificanta schéta et della ardenta chalur: co dess il minister chater pro ellas dopo ün circul operativ?
Usche, Magisters! granda vossa respuonsabillita scha vuss negligiret ala cultivaziun da voss sculers!
Ün nœbil scopo il clama alura eir adel Sigr minister in quista chasa da scola — ch’Ell aintra eir Ell in medema — et ch’El vœgla con amur et dilligenza invüder sü nels juvens cours, nella conscienzia — la glüm della [f. 8v] reliun — quella dutscha — quietezza dell’orma — accio cha quella saja adels üna guida, üna staila chi’ ls condüa tras la suvent scüra vall da quist mond ad’ün fellici destin. —